తాజాగా, బహుళ ప్రజాదరణ పొందిన మనం చిత్రానికి బంగారు నంది కాకుండా, వెండి నంది ఎందుకు ఇచ్చారనే విమర్శలు వచ్చాయి. అయితే, అవార్డుల వ్యవహారాల్లో పండిపోయిన జ్యూరీ సభ్యులు కొందరు దానికి ఆంతరంగికంగా ఒక విషయం చెబుతున్నారు. నిజానికి, ఆంధ్రప్రదేశ్ ప్రభుత్వం ఉత్తమ సినిమాలను ప్రోత్సహించడం కోసం అవార్డులు ఇవ్వడం మొదలుపెట్టింది సరిగ్గా 52 ఏళ్ల క్రితం 1965లో! అంతకు క్రితం ఏడాది వచ్చిన చిత్రాల నుంచి ఉత్తమమైన వాటిని ఎంపిక చేసి, తొలిసారిగా అవార్డులు ప్రకటించారు. అప్పట్లోనే ఈ అవార్డులకు నిర్దిష్టమైన మార్గదర్శక సూత్రాలు ప్రభుత్వం పెట్టింది. ఆత్మలు, దయ్యాలు, పునర్జన్మలు లాంటి భౌతికంగా ఋజువు కాని అంశాలకూ, మూఢనమ్మకాలు వగైరాలకూ అనుకూలంగా, వాటిని ప్రోత్సహించేలా ఉన్న చిత్రాలకు అవార్డులిచ్చి ప్రోత్సహించరాదన్నది అవార్డుల మార్గదర్శకాల్లో ఒకటని జ్యూరీ సభ్యులు తెలిపారు. ఒకవేళ ఇతర విభాగాల్లో ప్రశంసార్హమైన కృషికి గాను ఆ చిత్రం అవార్డుకు అర్హమనుకున్నా, దానికి టాప్ ప్రయారిటీ మాత్రం ఇవ్వరాదన్నది దానికి సారాంశంగా చెప్పుకొచ్చారు. సరిగ్గా 1964 లోనే అక్కినేని ‘మూగమనసులు’ రిలీజైంది. ఆ రోజుల్లోనే పునర్జన్మ కథాంశమైన అక్కినేని ‘మూగమనసులు’ చిత్రం సైతం నందికి నోచుకోలేకపోవడానికి ఆ గైడ్ లైన్స్ ఒక కారణమట! ఇప్పుడు అదే మళ్ళీ అదే నిబంధన ‘మనం’కి బంగారు నంది రాకుండా అడ్డం వచ్చిందంటున్నారు. అయితే, ఆ మధ్య పునర్జన్మ నేపథ్యంలో వచ్చిన ‘ఈగ’ చిత్రానికి 2012లో బంగారు నంది అవార్డు ఎలా ఇచ్చారని విమర్శకుల ప్రశ్న. ఒకసారి ఎవరో తప్పు చేశారని, ఈసారి మేము కూడా అలాగే చేయాలనుకోవడం, ఒక దొంగ తప్పించుకున్నాడని మరొకసారి దొంగతనాన్ని లీగలైజ్ చేయడం కరెక్ట్ కాదుగా అన్నది జ్యూరీ వాదన.
taajaagaa, bahula prajaadarana pondina manam chitraaniki bangaaru nandi kakunda, vendi nandi enduku icharane vimarsalu vachayi. ayithe, avaardula vyavahaaraallo pandipoyina juri sabhyulu kondaru daaniki aantarangikamgaa oka vishayam chebutunnaru. nijaaniki, andhrapradesh prabhutvam uttama cinimaalanu prothsahinchadam kosam avaardulu ivvadam modalupettindi sarigga 52 ella kritam 1965loo! antaku kritam edaadi vachina chitraala nunchi uttamamaina vaatini empika chesi, tolisaarigaa avaardulu prakatinchaaru. appatlone ee avaardulaku nirdishtamaina maargadarsaka suutraalu prabhutvam pettindi. aatmalu, dayyalu, punarjanmalu lanti bhoutikamgaa rujuvu kaani amsaalakuu, moodhanammakaalu vagairaalakuu anukuulamgaa, vaatini prothsahinchela unna chitraalaku avaardulichi prothsahincharaadannadi avaardula maargadarsakaallo okatani juri sabhyulu telipaaru. okavela itara vibhaagaallo prasamsaarhmaina krushiki gaanu aa chitram avaarduku arhamanukunna, daaniki tap prayarity maatram ivvaraadannadi daaniki saaraamsamgaa cheppukochaaru. sarigga 1964 lone akkineni ‘moogamanasulu’ rileejaindi. aa rojullone punarjanma kathaamsamaina akkineni ‘moogamanasulu’ chitram saitam nandiki nochukolekapovadaniki aa gaid lines oka kaaranamata! ippudu adhe mallee adhe nibandhana ‘manam’ki bangaaru nandi rakunda addam vachindantunnaru. ayithe, aa madhya punarjanma nepathyamlo vachina ‘eega’ chitraaniki 2012loo bangaaru nandi avaardu ela icharani vimarsakula prasna. okasari evaro tappu chesarani, eesaari memu kuudaa alaage cheyalanukovadam, oka donga tappinchukunnadani marokasari dongatanaanni leegaliz cheyadam correct kaadugaa annadi juri vaadana.